بازاردا فورما‌لاشان عامل‌لرین باسقی سینا رغمن نفت قیمتینی قوروماقدا‌دیر. سون 24 ساعت عرضینده "برنت" مارکا‌لی نفتین قیمتی 55 دو‌لار اطرافیندا ثابیتلشدی. سحر سئانس‌لاریندا بو مارکا‌دان اولان نفتین بیر بوشقاسی 54،86 دو‌لاردان ساتیلدی.
غربی تگزاس نفتی ده قیمتینی قورویا بیلدی. سحر سئانس‌لاریندا WTİ نفتی‌نین بیر بوشقاسی نین قیمتی 52،71 دو‌لاردان تکلیف اولوندو. بو، غربی تگزاس نفتی‌نین ایللیک ماکسیموم قیمتین‌دن جمعی 1،7 دو‌لار اوجوزدور.
دونن آمریکا انرژی اینفورماسیون ایداره‌سی‌نین اؤلکه‌نین نفت ذخیره سینین حجمینه دایر آچیقلادیغی راپور بازاردا شوک تاثیری دوغورسا دا، بو منفی تأثیر تئز آرا‌دان قالخدی. راپورا اساساً، اؤلکه‌نین نفت ذخیره لرینین حجمی 2 میلیون بوشقا آرتیب. بون‌دان اول ایسه آمریکا نفت انستیتوسو ذخیره لرین 4،6 میلیون بوشقا آزالاجاغینا دایر تخمین  وئرمیشدی. بازار ایشتیراکچی‌لاری ایکی راپور آراسیندا جدی فرق اولدوغونو نظره آلا‌راق رسمی راپورون داها سیاسی کاراکترلی اولدوغونو دوشونور. بو دوشونجه قیمت‌لرین اوجوزلاشماسینا ایمکان وئرمه‌ییب، قیسا مدت‌لی اوجوزلاشما‌دان سونرا نفت یئنی‌دن 55 دو‌لار سویه‌سینه یوکسه‌له بیلیب.
بورسالاردا هفته‌نین سون حراج لاری بو گئجه کئچیریله‌جک. نؤوبتی حراج لار بازار ائرته‌سینه تعیین اولونوب.
